ประกาศฉบับ 5 เตือนวันนี้ พายุไซโคลน อำพัน ทำฝนตกหนัก 41 จังหวัด
กรมอุตุฯ ประกาศฉบับที่ 5 เตือนวันที่ 19-21 พ.ค.นี้ พายุไซโคลน อำพัน กำลังเคลื่อนตัวเข้าฝั่งอินเดียตอนบนและบังกลาเทศ ส่งผลให้วันนี้ประเทศไทย 41 จังหวัด เจอฝนตกหนักวันที่ 19 พ.ค. 2563 กรมอุตุนิยมวิทยา ประกาศฉบับที่ 5 โดยระบุว่า เมื่อเวลา 10.00 น. พายุไซโคลน อำพัน บริเวณอ่าวเบงกอลตอนบน มีศูนย์กลางอยู่ที่ละติจูด 15.6 องศาเหนือ ลองจิจูด 86.8 องศาตะวันออก มีความเร็วสูงสุดใกล้ศูนย์กลางประมาณ 220 กม./ชม. และกำลังเคลื่อนตัวทางทิศเหนือ ค่อนตะวันออกเล็กน้อย ด้วยความเร็วประมาณ 15 กม./ชม. คาดว่าพายุนี้จะเคลื่อนขึ้นฝั่งบริเวณประเทศอินเดียตอนบน และประเทศบังกลาเทศในช่วงวันที่ 20-21 พ.ค. 63สำหรับมรสุมตะวันตกเฉียงใต้ที่พัดปกคลุมทะเลอันดามัน และประเทศไทยมีกำลังค่อนข้างแรง ลักษณะเช่นนี้ทำให้บริเวณดังกล่าวมีฝนฟ้าคะนองและฝนตกหนักบางแห่ง ขอให้ประชาชนบริเวณประเทศไทยระวังอันตรายจากฝนที่ตกหนักและฝนที่ตกสะสม ที่อาจจะทำเกิดน้ำป่าไหลหลากได้ส่วนคลื่นลมบริเวณทะเลอันดามันมีกำลังปานกลาง โดยตั้งแต่จังหวัดภูเก็ตขึ้นมา ทะเลมีคลื่นสูงประมาณ 2 เมตร บริเวณที่มีฝนฟ้าคะนองจะมีคลื่นสูงมากกว่า 2 เมตร ขอให้ชาวเรือเดินเรือด้วยความระมัดระวัง และควรหลีกเลี่ยงการเดินเรือเข้าใกล้พายุ และเรือเล็กควรงดออกจากฝั่งจนถึงวันที่ 21 พ.ค. 63จังหวัดที่คาดว่าจะได้รับผลกระทบ มีดังนี้วันที่ 19 พฤษภาคม 2563ภาคเหนือ: จังหวัดแม่ฮ่องสอน เชียงใหม่ ลำพูน ลำปาง แพร่ น่าน ตาก สุโขทัย กำแพงเพชร พิษณุโลก พิจิตร และเพชรบูรณ์ภาคตะวันออกเฉียงเหนือ: จังหวัดเลย หนองบัวลำภู อุดรธานี หนองคาย บึงกาฬ สกลนคร นครพนม ชัยภูมิ และขอนแก่นภาคกลาง: จังหวัดราชบุรี กาญจนบุรี อุทัยธานี สุพรรณบุรี ชัยนาท นครสวรรค์ สมุทรสาคร สมุทรสงคราม และนครปฐมภาคตะวันออก: จังหวัดชลบุรี ระยอง จันทบุรี และตราดภาคใต้ฝั่งตะวันออก: จังหวัดเพชรบุรี ประจวบคีรีขันธ์ ชุมพร และสุราษฎร์ธานีภาคใต้ฝั่งตะวันตก: จังหวัดระนอง พังงา และภูเก็ตในวันที่ 20-21 พฤษภาคม 2563ภาคเหนือ: จังหวัดแม่ฮ่องสอน ตาก สุโขทัย กำแพงเพชร พิษณุโลก พิจิตร และเพชรบูรณ์ภาคตะวันออกเฉียงเหนือ: จังหวัดเลย หนองบัวลำภู อุดรธานี หนองคาย บึงกาฬ สกลนคร และนครพนมภาคกลาง: จังหวัดราชบุรี กาญจนบุรี อุทัยธานี สุพรรณบุรี ชัยนาท และนครปฐมภาคตะวันออก: จังหวัดชลบุรี ระยอง จันทบุรี และตราดภาคใต้ฝั่งตะวันออก: จังหวัดเพชรบุรี ประจวบคีรีขันธ์ ชุมพร และสุราษฎร์ธานีภาคใต้ฝั่งตะวันตก: จังหวัดระนอง พังงา ภูเก็ต และกระบี่อย่างไรก็ตาม ขอให้ประชาชนติดตามประกาศจากกรมอุตุนิยมวิทยา และสามารถติดตามข้อมูลที่เว็บไซต์ กรมอุตุนิยมวิทยา หรือสายด่วนพยากรณ์อากาศ 1182 ได้ตลอด 24 ชั่วโมง.
กรมอุตุฯ ประกาศฉบับที่ 5 เตือนวันที่ 19-21 พ.ค.นี้ พายุไซโคลน อำพัน กำลังเคลื่อนตัวเข้าฝั่งอินเดียตอนบนและบังกลาเทศ ส่งผลให้วันนี้ประเทศไทย 41 จังหวัด เจอฝนตกหนัก
กรมอุตุนิยมวิทยา,พายุไซโคลน อำพัน,พายุไซโคลน,พยากรณ์อากาศ,เตือนฝนตก,อากาศวันนี้,ข่าวทั่วไป